EkBass/fiwiki-20250220-pages-articles huggingface dataset:
Samppa Aittoniemi

Sikstus Samuel (Samppa, S. S.) Aittoniemi (23. marraskuuta 1892 Jalasjärvi – 20. joulukuuta 1969 Jalasjärvi) oli suomalainen poliitikko. Aittoniemi toimi Maalaisliiton kansanedustajana vuosina 1933–1936 sekä 1948–1958 edustaen Vaasan läänin eteläistä vaalipiiriä. Aittoniemi toimi myös Jalasjärven kunnanvaltuuston puheenjohtajana. Vuonna 1931 Aittoniemi toimi presidentin valitsijamiehenä. Aittoniemi kirjoitti ylioppilaaksi vuonna 1917, valmistui filosofian kandidaatiksi vuonna 1923 ja filosofian maisteriksi vuonna 1927. Politiikan ulkopuolella Aittoniemi toimi maataloustöissä kotitilallaan 1906–1912, Jalasjärven elintarvikelautakunnan toimitusjohtajana 1917–1918, sosiaalihallituksen ylimääräisenä virkamiehenä 1920–1921, Pienviljelijäin keskusliiton toiminnanjohtajana 1923–1945, Yhteistyön päätoimittajana 1924–1945, Pellervon toimituskunnan jäsenenä ja maanviljelijänä Jalasjärvellä 1946–1969. Aittoniemen vanhemmat olivat maanviljelijä Sikstus Salomon Aittoniemi ja Maria Matilda Matintytär. Aittoniemen puoliso vuodesta 1936 oli Vilta Susanna Niinimaa. == Lähteet == Luokka:Kansanedustajat Luokka:Suomen Keskustan poliitikot Luokka:Jalasjärven kunnanvaltuutetut Luokka:Vaasan läänin eteläinen vaalipiiri Luokka:Suomalaiset päätoimittajat Luokka:Vuonna 1892 syntyneet Luokka:Vuonna 1969 kuolleet
Väinö Okko

Väinö Okko (12. joulukuuta 1892 Taipalsaari – 22. heinäkuuta 1965 Lappeenranta) oli suomalainen poliitikko. Okko toimi Maalaisliiton kansanedustajana vuosina 1945–1951 edustaen Kymen läänin läntistä vaalipiiriä ja Kymen läänin vaalipiiriä. Okko toimi myös Taipalsaaren kunnanvaltuuston ja Lappeenrannan kaupunginvaltuuston jäsenenä. Vuonna 1950 Okko toimi presidentin valitsijamiehenä. Siviiliammatiltaan Okko oli maanviljelijä ja hän toimi viljelijänä Taipalsaarella. Okko toimi myös Lappeenrannan osuusmeijerin toimitusjohtajana 1930–1936, Taipalsaaren kirkon isäntänä 1921–1933 ja Taipalsaaren osuuskassan kirjanpitäjänä 1925–1929. Okon vanhemmat olivat maanviljelijä Adam Okko ja Wilhelmiina Korhola. Okon puoliso vuosina 1926–1941 oli Aliina Jurvanen ja vuodesta 1943 Anita Mäntylä. Okolle myönnettiin kunnallisneuvoksen arvonimi vuonna 1952. == Lähteet == Luokka:Kansanedustajat Luokka:Suomen Keskustan poliitikot Luokka:Taipalsaaren kunnanvaltuutetut Luokka:Lappeenrannan kaupunginvaltuutetut Luokka:Kymen vaalipiiri Luokka:Vuonna 1892 syntyneet Luokka:Vuonna 1965 kuolleet
Kurk Lee

Marvin Kurk Lee (s. 3. kesäkuuta 1967 Baltimore, Maryland) on yhdysvaltalainen kilpauransa päättänyt koripalloilija. Lee pelasi yliopistovuosiensa jälkeen yhden kauden NBA:ssa ja tämän jälkeen Yhdysvaltain piensarjoissa sekä Pohjois- Euroopan sarjoissa. Hän menestyi etenkin Suomessa ja voitti Torpan Pojissa kolme Suomen mestaruutta ja kaksi Suomen cup-mestaruutta. Vuonna 1997 Lee nimettiin SM-sarjan vuoden ulkomaalaisvahvistukseksi. == Pelaajaura == Lee pelasi yliopistokoripalloa Western Kentucky Universityssä vuodet 1985–1987 ja Towson Universityssä vuodet 1988–1990.College Basketball at Sports- Reference.com Leetä ei varattu NBA:han vuoden 1990 varaustilaisuudessa, mutta hän teki pelaajasopimuksen New Jersey Netsin kanssa ja pelasi joukkueessa kauden 1990–1991 1,4 pisteen ottelukeskiarvolla.Basketball-Reference.com NBA- kautensa jälkeen Lee pelasi Yhdysvaltain piensarjoissa ja Euroopassa Suomessa, Virossa ja Islannissa. Suomessa hän edusti pääsarjassa Torpan Poikia 1995–1999 ja Pussihukkia 2001–2002. Lee sijoittui Suomessa usein heittotarkkuus-, korisyöttö- ja pallonriistotilastojen kärkisijoille, ja hänet nimettiin vuonna 1997 historian ensimmäiseksi SM-sarjan vuoden ulkomaalaisvahvistukseksi. Lee pelasi ToPossa sen menestysvuosina voittaen Suomen mestaruuden vuosina 1996, 1997 ja 1998 sekä Suomen cup-mestaruuden vuosina 1996 ja 1997. Hän pelasi ToPossa myös kolme kautta EuroCupia/Saporta Cupia. Lee päätti pelaajauransa vuonna 2002.Suomen Koripalloliittohttp://www.baltimoresun.com/sports/college/basketball/mens/bs- sp-towson-lee-20170201-story.html == Saavutuksia == === Henkilökohtaiset saavutukset === * Korisliigan vuoden ulkomaalaisvahvistus 1997 * Miesten SM- Koriksen runkosarjan tarkin kolmen pisteen heittäjä kaudella 2001–2002 === Joukkuesaavutukset === * Suomen mestaruus 1996, 1997 ja 1998 * Suomen cup- mestaruus 1996 ja 1997 == Katso myös == * Luettelo Korisliigassa pelanneista NBA-pelaajista * Luettelo Korisliigan tripla-tuplista == Lähteet == * Kurk Lee Suomen Koripalloliitto * Kurk Lee Stats Basketball-Reference.com * Kurk Lee College Stats College Basketball at Sports-Reference.com === Viitteet === Luokka:Yhdysvaltalaiset koripalloilijat Luokka:Vuonna 1967 syntyneet Luokka:Elävät henkilöt
Tampereen ylioppilastalo

Ylioppilastalo (käytössä myös nimiasu Yo-talo) on Tampereella Tammerkosken kaupunginosassa sijaitseva rakennus, joka on ollut alun perin pankki. Talon on suunnitellut arkkitehti Gustaf Nyström, ja se on valmistunut vuonna 1901. Koristeellisessa ja mielikuvituksellisessa julkisivussa on uusrenessanssin ja varhaisen wieniläisjugendin piirteitä. Rakennus on suojeltu rakennustaiteellisin, kulttuurihistoriallisin ja maisemallisin perustein. Ylioppilastaloa on kutsuttu aiemmin Suomen Yhdyspankin taloksi. Nykyisen nimensä se on saanut vuonna 1967, kun Tampereen yliopiston ylioppilaskunta muutti tiloihin. Ylioppilaskunta toimi rakennuksessa kevääseen 2013 asti. Sittemmin siellä on järjestetty muun muassa musiikkiteatteriesityksiä. ==Historia== Talo kuului alkuaan Suomen Yhdyspankille. Katutasossa sijaitsi näyttävä pankkisali ja kellarissa pankkiholvi. Yläkerrassa oli kaksi asuinhuoneistoa johtajille. Kun pankki vuonna 1938 muutti avarampiin tiloihin Kauppakadun toiselle puolelle, Tampereen kaupunki osti kiinteistön. Se sijoitti sinne muun muassa taksoitusviraston ja huoltotoimiston. Myöhemmin talo kävi vanhanaikaiseksi ja epäkäytännölliseksi, joten kaupunginvaltuusto antoi sen vuonna 1966 tamperelaisten ylioppilaskuntien käyttöön. Ylioppilastalon viralliset avajaiset pidettiin helmikuussa 1967. Tiloissa toimivat ylioppilaskunta Tamy ja ylioppilaslehti Aviisi, ja siellä oli lisäksi opiskelijoille tarkoitettu lehtisali ja televisiohuone. Talossa aloitettiin myös ravintolatoiminta 1960-luvun lopulla. Kellaritiloihin perustettiin ensin ravintola Tiiliholvi. Koska opiskelijat vierastivat sen arvokasta miljöötä, anniskeluoikeuksia päätettiin laajentaa koskemaan myös talon ensimmäistä kerrosta. Juomien lisäksi siellä pääsi nauttimaan musiikkiesityksistä, tansseista ja klubitunnelmasta. Ylioppilastalosta tuli muun muassa keskeinen manserockin esityspaikka. Talousvaikeuksien vuoksi ylioppilaskunta joutui vuonna 1978 luopumaan ravintoloidensa omistuksesta, mutta 1990-luvulla se ryhtyi uudelleen ravintoloitsijaksi. Ylioppilastalon ravintolatoiminta yhtiöitettiin vuonna 1997, ja Tamy oli osakeyhtiö Yo-talon pääomistaja, kunnes se vuonna 2008 luopui osake-enemmistöstään. Vuonna 2013 ylioppilaskunta muutti pois talosta uusiin toimistotiloihin, jotka sijaitsivat lähempänä yliopistoa. Rakennus palasi näin Tampereen kaupungin haltuun. Ravintola Yo-talo jatkoi kiinteistössä vuokralaisena, mutta se ajautui konkurssiin tammikuussa 2017. Konkurssipesä myi Yo-talon liiketoiminnan ja irtaimiston ravintola-alan konserni Restamaxille. Tampereen kaupunki myi Ylioppilastalon kiinteistön Sasky-koulutuskuntayhtymälle huhtikuussa 2022. ==Katso myös== * Idmanin kavallusjuttu ==Lähteet== == Aiheesta muualla == * Yo-talon kotisivut * Kaupunki saa uuden virastorakennuksen, Aamulehti, 01.10.1939, nro 264, s. 5, Kansalliskirjaston digitaaliset aineistot Ylioppilastalo Ylioppilastalo Ylioppilastalo Luokka:Tammerkoski
Georg Brunner

Georg Brunner (15. joulukuuta 1897 Leipzig – 16. marraskuuta 1959) oli saksalainen maahockeypelaaja ja olympiamitalisti. Maalivahtina pelannut Brunner pelasi Saksan miesten maajoukkueessa vuosina 1927–1931 yhteensä 11 ottelua.Nationalspieler: Herren hockey.de Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kaikissa neljässä ottelussa.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Georg Brunner Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1897 syntyneet Luokka:Vuonna 1959 kuolleet
Bruno Boche

Bruno Boche (28. toukokuuta 1897 Berliini – 1. huhtikuuta 1972) oli saksalainen maahockeypelaaja ja olympiamitalisti. Boche pelasi Saksan miesten maajoukkueessa vuosina 1926–1929 yhteensä 11 ottelua.Nationalspieler: Herren hockey.de Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kolmessa ottelussa ja teki yhden maalin.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Benno Boche Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1897 syntyneet Luokka:Vuonna 1972 kuolleet
Werner Freyberg

Friedrich Wilhelm Werner Freyberg (29. heinäkuuta 1902 Leipzig – 15. tammikuuta 1973 Leipzig) oli saksalainen maahockeypelaaja ja olympiamitalisti. Freyberg pelasi Saksan miesten maajoukkueessa vuosina 1926–1928 yhteensä neljä ottelua.Nationalspieler: Herren hockey.de Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kahdessa ottelussa.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Werner Freyberg Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1902 syntyneet Luokka:Vuonna 1973 kuolleet
Friedrich Horn

Friedrich ”Fritz” Horn (1909 – ?) oli saksalainen maahockeypelaaja ja olympiamitalisti. Horn pelasi Saksan miesten maajoukkueessa vuosina 1928–1932 yhteensä viisi ottelua.Nationalspieler: Herren hockey.de Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kahdessa ottelussa.Olympics at Sports-Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Fritz Horn Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1909 syntyneet Luokka:Kuolinvuosi puuttuu
Franklin ACE

Franklin ACE on yhdysvaltalaisen Franklin Computerin valmistama sarja tietokoneita. Tietokoneet olivat klooneja Apple II-tietokoneista. == Kiista Applen kanssa == Franklin Computer joutui oikeuteen Applen kanssa tekijänoikeusrikkomuksesta, jonka Franklin-yhtiö aluksi voitti. Myöhemmin yritys hävisi, johon myöhemmin on viitattu takaisinmallinnusta koskevista oikeustapauksissa. Apple väitti yhtiön kopioineen Apple-tietokoneen ROM- ohjelman yhteensopivuuden saamiseksi. Franklinin väite oli, että koska tietokoneohjelma ei ole olemassa paperille tulostetussa muodossa tekijänoikeuslaki ei koskisi tietokoneohjelmaa. Tarkennus Yhdysvaltain tekijänoikeuslakiin merkitsi tekijänoikeuden kattamaan myös binäärimuotoisen ohjelman ihmisten käyttämän lähdekoodin lisäksi. Oikeustapausta voidaan merkitä omisteisen ohjelmiston käsitteen syntynä. == Mallit == Eri mallit olivat klooneja Apple II:n eri malleista: * Ace 100 – Apple II * Ace 1000 – Apple II Plus ** Ace 1200 * Ace 2000 – Apple IIe, ei levykeasemaa ** Ace 2100 – yksi levykeasema ** Ace 2200 – kaksi levykeasemaa * Ace 500 – Apple IIc Ace 1000 -malli ei tehtaalta tullessaan tukenut värejä, mutta ominaisuus voitiin lisätä jälleenmyyjällä 50 dollarin piirillä. Menettelyllä Franklin pyrki suojaamaan itseään Applelta. == Lähteet == Luokka:Mikrotietokoneet
Irak kesäolympialaisissa 2008

Irakin osallistuminen vuoden 2008 olympialaisiin uhkasi peruuntua juuri ennen kisoja, sillä heinäkuussa 2008 Kansainvälinen olympiakomitea päätti, että maa ei saa osallistua olympialaisiin. Syyksi tähän ilmoitettiin Irakin hallituksen puuttuminen maan kansallisen olympiakomitean toimintaan. Viikkoa myöhemmin kiistassa päästiin sopuun, mutta viiden kisoihin valmistautuneen irakilaisurheilijan kiintiöpaikat oli jo ehditty antaa muiden maiden urheilijoille. Lopulta Irak osallistui vuoden 2008 Pekingin kesäolympialaisiin neljän urheilijan joukkueella. Heistä kaksi yleisurheilijaa ja kaksi soutajaa. == Lähteet == Luokka:Valtiot kesäolympialaisissa 2008
Kyllä maalla on mukavaa...

__NOTOC__ Kyllä maalla on mukavaa... on Finntrion albumi vuodelta 1978. Levyn tunnetuimmat laulut ovat Kyllä maalla on mukavaa ja vuoden 1978 Syksyn Sävel -kilpailukappale Rökäleitä, mökäleitä kerrassaan, jonka on säveltänyt Suomen Ääni- ja kuvatallennetuottajat ÄKT ry:n (nyk. Musiikkituottajat ry) toiminnanjohtajana vuosina 1975-2009 toiminut Arto Alaspää. Levy on julkaistu vinyylinä (koodilla FL 5059) ja c-kasettina (koodilla FK 5059). == Kappaleet == === A-puoli === # # # # # # === B-puoli === # * # # # # # == Aiheesta muualla == * Kyllä maalla on mukavaa... discogs.com -sivustolla Luokka:Vuoden 1978 albumit Luokka:Suomalaiset folkalbumit Luokka:Finn Trion albumit
Uvulifer ambloplites

Uvulifer ambloplites on tiehytmatoihin kuuluva laakamatolaji. Se on loiseläin, joka käyttää isäntänään kotiloita, kaloja ja lintuja. Uvulifer ambloplites -tiehytmatoa tavataan Pohjois-Amerikassa, Väli-Amerikassa ja Etelä-Amerikan pohjoisosissa. Sen elämä alkaa munana kaloja syövän linnun ulosteessa. Se kuoriutuu värekarvatoukaksi. Lajin ensimmäisenä väli-isäntänä toimivat kotilot. Kotilossa toukasta kehittyy ensin sporokysta, ja sitten kotilosta se lähtee kerkariatoukkana vesistöön. Vedessä toukka läpäisee kalan suomut ja päätyy syvälle kalan lihaksistoon. Kalassa toukka kehittyy edelleen, ja aikuiseksi se tulee kuitenkin vasta kalan syöneessä linnussa. Siellä madot lisääntyvät ja muodostavat uusia munia, jotka jatkavat kiertoaan linnun ulosteessa. == Lähteet == Luokka:Tiehytmadot
Waris Hussein

Waris Hussein (s. 9. joulukuuta 1938 Lucknow, Brittiläinen Intia) on intialais-brittiläinen televisio- ja elokuvaohjaaja. Hänet tunnetaan enimmäkseen Yhdysvalloissa ohjaamiensa pitkien televisio- ja teatterielokuvien ohella monista ohjauksistaan brittiläisille televisiokanaville. Hänen varhaisimpia töitään BBC:n ohjaajaharjoittelijana olivat ensimmäiset jaksot alkuperäisestä Doctor Who -sarjasta vuonna 1963 Husseinin tunnetuimpia elokuvaohjauksia ovat Melody – suloinen ensirakkaus (1970) ja Tappaja vastoin tahtoaan (1988). == Filmografiaa == * Melody – suloinen ensirakkaus (Melody / S.W.A.L.K, 1970) * Bronxin serkku (Quackser Fortune Has a Cousin in the Bronx, 1970) * Outo mahti (The Possession of Joel Delaney, 1971, kiellettiin Suomessa, Tarkastustiedot) * Henrik VIII:n kuusi vaimoa (Henry VIII and His Six Wives, 1972) * Jumalainen Sarah (Sarah, 1976) * Laurence Olivier esittää: Daphne Laureola (Daphne Laureola, 1977) * Edward ja Mrs. Simpson (Edward & Mrs. Simpson, 1980) * Pako (Coming Out of the Ice, 1982) * Princess Daisy (1983) * Tyytymättömyyden talvi (The Winter of Our Discontent, 1983) * Helpompi kuolla kuin elää (Surviving, 1985) * Riemukaari (Arch of Triumph, 1985) * Kun oksa katkeaa (When the Bough Breaks, 1986) * Murha käteisellä (Downpayment on Murder, 1987) * Tappaja vastoin tahtoaan (Killer Instinct, 1988) * Onassis – Maailman rikkain mies (Onassis: The Richest Man in the World, 1988) * Kielletyt tunteet (Forbidden Nights, 1990) * Väärät vanhemmat (Switched at Birth, 1991) * Murhaajan kosketus (She Woke Up, 1992) * Anissan tarina (For the Love of My Child - Anissa Ayla, 1993) * Voiton hinta (Fall from Grace, 1994) * Murha ystävien kesken (Murder Between Friends, 1994) * Väärät vanhemmat (The Face on the Milk Carton, 1995) * Perheen taistelu (A Child’s Wish, 1997) == Lähteet == * elokuvien nimet: === Viitteet === Luokka:Brittiläiset elokuvaohjaajat Luokka:Vuonna 1938 syntyneet Luokka:Elävät henkilöt
Jonathan Castro

Jonathan Castro Otto eli Jonny (s. 3. maaliskuuta 1994 Vigo, Espanja) on espanjalainen jalkapalloilija. Hän edustaa Englannin Valioliigassa pelaavaa Wolverhampton Wanderersia ja on pelipaikaltaan laitapuolustaja. Jonny pystyy pelaamaan puolustuslinjan molemmilla laidoilla, vasemmalla sekä oikealla. == Seurajoukkueura == Jonny on kotikaupunkinsa jalkapalloseura Celta Vigon kasvatti. Hän nousi seuran reservijoukkueeseen kaudella 2011–2012 ja sai peliaikaa kauden aikana kohtalaisesti. Ensiesiintymisensä seuran edustusjoukkueessa Jonny teki 1. syyskuuta 2012 kotiottelussa Osasunaa vastaan.First win for Celta ESPN. Viitattu 12.8.2017. 5\. marraskuuta 2012 hän solmi seuran kanssa kesään 2017 asti ulottuvan sopimuksen.Borja Oubiña renueva y Túñez y Jonny amplían su contrato AS. Viitattu 12.8.2017. Lopullisen läpimurtonsa edustusjoukkueessa Jonny teki uuden päävalmentaja Luis Enriquen alaisuudessa kaudella 2013–2014, jonka aikana sarjaotteluita kertyi hänen tilillensä yhteensä 26. 19. tammikuuta 2015 hän teki jatkosopimuksen seuran kanssa, joka oli pituudeltaan nelivuotinen.El canterano Jonny Castro, celeste hasta 2019 Celta de Vigo. Viitattu 12.8.2017. Ensimmäisen maalinsa Jonny onnistui tekemään edustusjoukkueessa 20. helmikuuta 2016 kotiottelussa Eibaria vastaan.El Eibar pierde el duelo por Europa ante el Celta EITB. Viitattu 12.8.2017. Hän pelasi kauden aikana 36 sarjaottelua, jonka päätteeksi joukkue sijoittui lopulta kuudenneksi, joka oikeutti paikkaan Eurooppa-liigan karsintoihin seuraavaksi kaudeksi. 18\. tammikuuta 2017 Jonny teki 2–1-voittomaalin Copa del Reyn puolivälierien ensimmäisessä osaottelussa vieraskentällä Real Madridia vastaan.Real Madrid 1–2 Celta Vigo BBC. Viitattu 12.8.2017. Jonny pelasi Celtassa vuosien 2012−2018 aikana kaikkiaan 183 Primera Divisiónin ottelua, ja teki kolme maalia. Eurooppa-liigassa hän pelasi 12 ottelua. Jonny siirtyi seitsemän miljoonan euron siirtosummalla Atlético Madridiin kesällä 2018. Atlético lainasi hänet saman tien Englannin Valioligan Wolverhamptoniin. Tammikuussa 2019 Jonny siirtyi 20 miljoonan euron kauppasummalla pysyvästi Wolverhamptoniin. Hän on viiden kauden aikana pelannut Englannin Valioliigassa 106 ottelua ja tehnyt niissä kuusi maalia. Kaudella 2019–2020 hän pelasi Eurooppa-liigassa viisi karsintaottelua ja kuusi varsinaisen liigan ottelua. == Maajoukkueura == Jonny on pelannut useissa Espanjan ikäkausimaajoukkueissa. Hän pelasi kaikki viisi ottelua Espanjan voittaessa alle 19-vuotiaiden Euroopan-mestaruuden 2012. Alle 20-vuotiaiden MM-kilpailuissa 2013 hän pelasi yhden ottelun. Hän pelasi kolme ottelua Espanjan saavuttaessa alle 21-vuotiaiden EM-hopeaa 2017. Hän pelasi kolme A-maaottelua loka-marraskuussa 2018, vastustajina ystävyysottelussa Wales, Kansojen liigassa Englanti ja ystävyysottelussa Bosnia ja Hertsegovina. == Lähteet == == Aiheesta muualla == * Jonnyn tilastot BDFutbol-sivustolla * Jonnyn tilastot Soccerway-sivustolla Luokka:Espanjalaiset jalkapalloilijat Luokka:Vuonna 1994 syntyneet Luokka:Elävät henkilöt
Etelä-Afrikan rajasota

Etelä-Afrikan rajasota (myös Namibian itsenäisyyssota) oli sota Lounais- Afrikassa (Namibiassa) vuodesta 1966 vuoteen 1990, jolloin maa itsenäistyi Etelä-Afrikan hallinnasta. Sam Nujoma ja Herman Toivo Ya Toivo perustivat SWAPO:n vuonna 1960. Kun YK vuonna 1966 kumosi Etelä-Afrikan Kansainliitolta saaman hallintaoikeuden Namibiaan, katsoi SWAPO olevansa oikeutettu ryhtymään aseelliseen vastarintaan eteläafrikkalaisia ylivoimaisia miehitysjoukkoja vastaan. SWAPO kävi sissisotaa Sambian ja Angolan puolella olevista tukikohdistaan käsin. SWAPO sai vuonna 1976 YK:lta tunnustuksen ”ainoana Namibian kansan laillisena edustajana”. 1970-luvulla SWAPO liittoutui Angolaa hallitsevan marxistisen MPLA-puolueen kanssa. Tämä johti siihen, että Etelä- Afrikka ulotti SWAPO:n vastaiset sotilaalliset operaationsa toisinaan myös syvälle Angolan puolelle. Taistelut jatkuivat lähes koko 1980-luvun ajan. Etelä-Afrikka suostui YK:n johtamien neuvottelujen jälkeen luopumaan Namibiasta vuonna 1988. == Lähteet == Luokka:Zimbabwen historia Luokka:1900-luvun sodat Luokka:Itsenäisyyssodat Luokka:Sambian historia Luokka:Namibian historia Luokka:Sissisodat Luokka:Angolan historia Luokka:Etelä-Afrikan historia Luokka:Portugalin sotahistoria
Ghost Hound

Ghost Hound () on animesarja, jonka ovat tuottaneet Production I.G sekä Ghost in the Shell -sarjan luojana tunnettu Masamune Shirow. Shirow kehitteli sarjassa käytettyä pohjaa alun perin jo vuonna 1987. Sarjan henkilöstöön kuuluvat ohjaaja Ryūtarō Nakamura (Serial Experiments Lain, Kino's Journey), käsikirjoittaja Chiaki J. Konaka (Serial Experiments Lain, The Big O), hahmosuunnittelija Mariko Oka (Jigoku Shōjo, King of Bandit Jing) ja taiteellinen johtaja Hiromasa Ogura (Patlabor 2: The Movie, Jin-Roh: Susiprikaati). Ensi-ilta oli Japanissa 18. lokakuuta 2007 WOWOW -kanavalla. Kanata Asahin piirtämä Ghost Houndin mangaversio on julkaistu Mag Gardenin kustantamassa Comic Blade -sarjakuvalehdessä. == Lähteet == Luokka:Animesarjat Luokka:Mangasarjat Luokka:2000-luvun anime ja manga Luokka:Draama-anime ja -manga Luokka:Fantasia-anime ja -manga Luokka:Science fiction -anime ja -manga
Harjakatto

Harjakatto tai satulakatto on yleinen kattomalli, jota käytetään muun muassa pien- ja omakotitaloissa. Katto koostuu yleensä kahdesta eri lappeesta, jotka laskevat katon harjasta eli aumasta. Harjakatto on käytännöllinen kylmissä sekä sateisissa ilmastoissa, sillä vettä ei kerry katolle vaan se valuu alas usein sadevesikourun ja vesirännin kautta. Täten myös harjakattoa on myös helpompi huoltaa kun esimerkiksi tasakattoa. Harjakaton yleisiä vesikatetyyppejä ovat muun muassa pärekatto, tiilikatto ja peltikate. ==Lähteet== == Aiheesta muualla == Luokka:Vesikatto
Portugali lasten Eurovision laulukilpailussa

Portugali on osallistunut Lasten Eurovision laulukilpailuun yhdeksän kertaa, ensimmäisen kerran vuonna 2006. Portugali piti vuoden 2007 kilpailun jälkeen taukoa kilpailusta ja se palasi vuoden 2017 kilpailuun. Portugalin paras sijoitus on vuodelta 2024, jolloin se sijoittui toiseksi Victoria Nicolen esittämällä kappaleella "Esperança". Vuosi Esittäjä Kappale Sijoitus Pisteet 2006 Pedro Madeira "Deixa-Me Sentir" 14 22 2007 Jorge Leiria "Só Quero é Cantar" 16 15 2017 Mariana Venâncio "Youtuber" 14 54 2018 Rita Laranjeira "Gosto de Tudo (Já Não Gosto de Nada)" 18 42 2019 Joana Almeida "Vem comigo (Come With Me)" 16 43 2021 Simão Oliveira "O Rapaz" 11 101 2022 Nicolas Alves "Anos 70" 8 121 2023 Júlia Machado "Where I Belong" 13 75 2024 Victoria Nicole "Esperança" 2 213 ==Lähteet== Luokka:Lasten Eurovision laulukilpailut maittain Luokka:Portugalin musiikki
Garrett Pilon

Garrett Pilon (s. 13. huhtikuuta 1998 Mineola, New York, Yhdysvallat) on kanadalainen jääkiekkoilija, joka edustaa WHL-joukkue Kamloops Blazersia. Hän on Washington Capitalsin kolmannen kierroksen varaus vuodelta 2016. == Ura == Kamloops Blazers varasi Pilonin vuoden 2013 CHL:n varaustilaisuudessa. Pilon siirtyi Blazersiin kaudeksi 2015–2016, jolloin hän pelasi 71 runkosarjaottelua tehoin 15+32=47. Pudotuspelien seitsemässä ottelussa hän teki kolme tehopistettä. Kauden päätteeksi Washington Capitals varasi Pilonin 87. pelaajana NHL:n varaustilaisuudessa. Toisella WHL-kaudellaan, 2016–2017 Pilon oli Blazersin sisäisen pistepörssin kolmas tehtyään 67 ottelussa 20+45=65 tehopistettä. Maaliskuussa 2017 Pilon ja hänet varannut Washington Capitals solmivat kolmivuotisen tulokassopimuksen. Kauden lopussa Pilon teki ammattilaisdebyyttinsä pelatessaan Capitalsin AHL-farmiseura Hershey Bearsissa yhden pudotuspeliottelun. == Tilastot == 2015–2016 Kamloops Blazers WHL 71 15 32 47 24 7 2 1 3 0 2016–2017 Kamloops Blazers WHL 67 20 45 65 20 6 1 3 4 6 Hershey Bears AHL – – – – – 1 0 0 0 0 2017–2018 Kamloops Blazers WHL 39 18 26 44 34 – – – – – Everett Silvertips WHL 30 16 20 36 14 22 11 17 28 8 3 kautta yhteensä WHL 207 69 123 192 92 35 14 21 35 14 1 kausi yhteensä AHL – – – – – 1 0 0 0 0 == Lähteet == * * === Viitteet === Luokka:Kanadalaiset jääkiekkoilijat Luokka:Washington Capitalsin pelaajat Luokka:Washington Capitalsin varaamat pelaajat Luokka:Vuonna 1998 syntyneet Luokka:Elävät henkilöt
Ruununmylly

Ruununmylly on Hämeenlinnan 32. kaupunginosa, joka sijaitsee kaupungin itäpuolella ulottuen Aulangonjärveltä pohjoisessa Katumajärvelle etelässä. Se rajoittuu Idänpään, Luhtialan, Taka-Hätilän, Mäskälän ja Kappolan kaupunginosiin. Pientalovaltainen kaupunginosa on saanut nimensä sen etelärajana virtaavasta Ruununmyllynjoesta, jonka nimi puolestaan juontuu joen varrella sijaitsevasta vanhasta kruunun myllystä. Ruununmyllyn pääkatuja ovat Papinniityntie ja Ruununmyllyntie. Kaupunginosan eteläosan halki kulkee myös valtatie 10. Ruununmyllyn palvelutarjonta on melko vähäistä. Kaupunginosassa sijaitsevat Ruununmyllyn päiväkoti, alakoulu sekä tilausravintola Kruununmylly. Lapset käyvät perusopetuksen luokkia 1–6 Ruununmyllyn koulussa. Perusopetuksen luokat 7–9 käydään puolestaan Hämeenlinnan yhteiskoulussa. Yhteiskoulussa toimi myös lukio vuoteen 2012, jolloin se lakkautettiin, ja oppilaat siirtyivät joko Kaurialan lukioon tai Hämeenlinnan lyseon lukioon. Kukostensyrjä on Ruununmyllyyn kuuluva asuinalue, joka muodostaa suuren osan kaupunginosan asutuksesta. Alueen rajoja ei yleensä voi aivan tarkasti edes määritellä, mutta se on osittain yhteneväinen Hätilän vanhan sotilasvirkatalon, Aulangon torpan kanssa. Tämä sotilasvirkataloon kuulunut Aulangon torppa on perustettu 1741, ja se luovutettiin 1917 lastenkodiksi 1800-luvun alkupuolella toimintansa aloittaneelle Hämeenlinnan Rouvasseuralle. Tila ja lastenkodin toiminta siirtyivät vuonna 1936 sisälähetysyhdistykselle, joka sen myöhemmin lakkautti. Ruununmyllyyn asutettiin sotien jälkeen siirtokarjalaisia, luovutetun Muolaan kunnan lähes täysin venäjänkielisen Kyyrölän kyläyhteisön asukkaita. Heitä oli ja on edelleen niin runsaasti, että eräästä Ruununmyllyn sivukylästä käytetään nimitystä Pikku-Moskova. Tunnettu Ruunumyllyssä asunut kyyröläisten jälkeläinen on ministeri Tarja Filatov, jonka isovanhemmat olivat myös venäjänkielisiä. Ruununmyllyn eteläpuolella, Mäskälässä, sijaitsevalla uudella Harvoilanmäen asuinalueella järjestettiin vuoden 2007 asuntomessut. Alueella on lähinnä omakoti- ja rivitaloasutusta. ==Lähteet== *Hämeenlinnan kaupungin sivut ===Viitteet=== *
Ukraina lasten Eurovision laulukilpailussa

Ukraina on osallistunut Lasten Eurovision laulukilpailuun yhdeksäntoista kertaa, ensimmäisen kerran vuonna 2006. Ukrainan paras sijoitus on vuodelta 2012, jolloin se voitti kilpailun Anastasiya Petrykin esittämällä kappaleella "Nebo". Ukraina järjestti vuoden 2009 ja 2013 kilpailun. ==Osallistujat== Vuosi Esittäjä Kappale Sijoitus Pisteet 2006 Nazar Sljusartšuk "Hloptšyk rok- n-rol" 9 58 2007 Ilona Halytska "Urok hlamuru" 9 56 2008 Viktorija Petryk "Matrosy" 2 135 2009 Andranik Aleksanyan "Try topoli, try surmy" 5 89 2010 Julija Hurska "Mi litak" 14 28 2011 Kristall "Evropa" 11 42 2012 Anastasija Petryk "Nebo" 1 138 2013 Sofia Tarasova "We Are One" 2 121 2014 Sympho-Nick "Spring will come" 6 74 2015 Anna Trintšer "Pochny z sebe" 11 38 2016 Sofia Rol "Planet Craves For Love" 14 30 2017 Anastasija Bahinska "Don't Stop" 7 147 2018 Daryna Krasnovetska "Say Love" 4 182 2019 Sofia Ivanko "The Spirit of Music" 15 59 2020 Oleksandr Balabanov "Vidkryvai (Open)" 7 106 2021 Olena Usenko "Važil (Leverage)" 6 125 2022 Zlata Dzjunka "Nezlamna (Unbreakable)" 9 111 2023 Anastasija Dymyd "Kvitka" 5 128 2024 Artem Kotenko "Hear Me Now" 3 203 ==Lähteet== Luokka:Lasten Eurovision laulukilpailut maittain Luokka:Ukrainan musiikki
Ylioppilastalo

Ylioppilastalo tai yo-talo voi viitata seuraaviin kohteisiin: ==Helsingissä== * Domus Gaudium * Uusi ylioppilastalo * Vanha ylioppilastalo ==Muualla Suomessa== * Joensuun ylioppilastalo * Jyväskylän ylioppilastalo Ilokivi * Lappeenrannan ylioppilastalo * Oulun ylioppilastalo Rauhala * Tampereen ylioppilastalo * Turun ylioppilastalot * Vaasan ylioppilastalo
Vihterpalu jõgi

Vihterpalu jõgi (myös nimeltään Änglema jõgi ) on joki Lääne-Nigulassa Läänemaalla ja Lääne-Harjussa Harjumaalla Viron pohjoisosissa. Joki laskee Kurkse väinin salmeen Paldiskin lahden länsipuolelle Suomenlahdella. == Joen kulku == Joki katsotaan alkavan Ristin kylän lähellä kaivetusta suo-ojasta. Se on johdettu aluksi länteen, jossa se käväisee Palivere raban suolla, ja kääntyy tämän jälkeen kohti pohjoista 52). Hieman ennen Seljankülaa joen luontainen mutkitteleva uoma saa taas vallan. Täällä siihen yhtyy Hardu peakraav , jonka valuma-alueen pinta-ala on 25 km². Sitten se kiertää Valgeristi raban ja Linnuraban länsipuolelta ja tultuaan Varikun kylän eteläpuolelle, se kääntyy virtaamaan Suursoon läpi. Keskellä suota siihen yhtyy etelästä Kõrtsioja ja Piirsalu jõgi , idästä Kaldamäe oja sekä samalta suunnalta Pennu oja. Piirsalu jõen valuma-alueen pinta-ala on 158 km², mikä on 33 % joen koko valuma-alueesta. Hatun kylän kohdalla joki jättää suoalueet taakseen ja siihen yhtyy idästä Metslõugu oja, jonka valuma-alue on 27 km². Joki virtaa tämän jälkeen Ängelmän kylän ja Vihterpalun kylän läpi joensuun satamaan. Joki laskee Suomenlahteen aivan Suur-Pakrin eteläpuolella. Joki on monin paikoin ruopattu ja oiottu niin, että luontaisia osuuksia on enää vähän jäljellä. == Luontoarvoja == Joki on (alajuoksulla ) lohen, purotaimenen, taimenen ja harjuksen luontaisen lisääntymisalue. == Lähteet == Luokka:Viron joet *
Yleisurheilun maailmanmestaruuskilpailut 2017 – miesten keihäänheitto

Miesten keihäänheitto oli yksi laji yleisurheilun maailmanmestaruuskilpailuissa 2017. Kilpailun karsinnat pidettiin 10. elokuuta 2017. Loppukilpailu pidettiin 12. elokuuta. ==Käytetyt lyhenteet== WR Maailmanennätys AR Maanosan ennätys NR Kansallinen ennätys CR Kilpailujen ennätys WL Maailman kauden kärkitulos EL Euroopan kauden kärkitulos PB Oma ennätys SB Kauden paras ==Ennätykset ennen kilpailua== Ennätys Nimi Tulos Aika Paikka Maailmanennätys Jan Železný 98,48 25. toukokuuta 1996 Jena Kilpailujen ennätys Jan Železný 92,80 12. elokuuta 2001 Edmonton Maailman kärkitulos Johannes Vetter 94,44 11. heinäkuuta 2017 Luzern ==Karsintakierrokset== Karsintaraja loppukilpailuun oli 83,00 metriä. ===Ryhmä A=== # Nimi Tulos 1\. Johannes Vetter 91,20 Q 2\. Tero Pitkämäki 85,97 Q 3\. Ahmed Bader Magour 83,83 Q 4\. Julius Yego 83,57 Q 5\. Marcin Krukowski 83,49 Q 6\. Hamish Peacock 82,46 7\. Neeraj Chopra 82,26 8\. Jaroslav Jílek 80,97 9\. Andrian Mardare 80,18 10\. Rolands Štrobinders 79,68 11\. Chao-Tsun Cheng 77,87 12\. Ryohei Arai 77,38 13\. Tanel Laanmäe 76,41 14\. Vítezslav Veselý 75,50 15\. Pavel Meleško 75,33 16\. Edis Matusevičius NM ===Ryhmä B=== # Nimi Tulos 1\. Petr Frydrych 86,22 (SB) Q 2\. Keshorn Walcott 86,01 Q 3\. Andreas Hofmann 85,62 Q 4\. Ioánnis Kyriazís 84,60 Q 5\. Davinder Singh 84,22 Q 6\. Thomas Röhler 83,87 Q 7\. Jakub Vadlejch 83,87 Q 8\. Magnus Kirt 83,86 Q 9\. Cyrus Hostetler 79,71 10\. Anderson Peters 78,99 11\. Norbert Rivasz-Tóth 78,76 12\. Ben Langton-Burnell 76,46 13\. Braian Toledo 75,29 14\. Alexandru Novac 74,67 15\. Rocco van Rooyen 74,02 16\. Waruna Rankoth Pedige 73,16 ==Loppukilpailu== ===Loppukilpailuun selviytyneet urheilijat=== Nimi Tulos karsinnassa Kauden paras Ennätys Keshorn Walcott 86,01 86,61 90,16 Jakub Vadlejch 83,87 88,02 88,02 Davinder Singh 84,22 84,57 84,57 Magnus Kirt 83,86 86,06 86,65 Johannes Vetter 91,20 94,44 94,44 Ioánnis Kyriazís 84,60 88,01 88,01 Petr Frydrych 86,22 86,22 88,23 Andreas Hofmann 85,62 88,79 88,79 Ahmed Bader Magour 83,83 85,23 85,23 Julius Yego 83,57 87,97 92,72 Tero Pitkämäki 85,97 88,27 91,53 Marcin Krukowski 83,49 88,09 88,09 Thomas Röhler 83,87 93,90 93,90 === Loppukilpailu === Sija Kilpailija Maa #1 #2 #3 #4 #5 #6 Tulos Muuta Johannes Vetter 89,89 89,78 87,22 x 82,25 87,71 89,89 Jakub Vadlejch 77,10 89,73 85,04 86,23 87,70 83,22 89,73 PB Petr Frydrych 84,31 80,48 82,94 87,93 87,93 88,32 88,32 PB 4 Thomas Röhler 87,08 88,26 x 86,14 85,97 86,40 88,26 5 Tero Pitkämäki 83,49 x 86,94 79,69 x x 86,94 6 Ioánnis Kyriazís 79,57 81,68 84,52 82,79 x 79,47 84,52 7 Keshorn Walcott 84,48 x 80,63 83,62 x 81,82 84,48 8 Andreas Hofmann 75,45 83,76 80,96 83,65 81,94 83,98 83,98 9 Marcin Krukowski 82,01 x 79,54 82,01 10 Ahmed Bader Magour 76,34 81,77 79,34 81,77 11 Magnus Kirt 80,48 x x 80,48 12 Davinder Singh 75,40 x 80,02 80,02 13 Julius Yego x 76,29 75,31 76,29 ==Lähteet== Luokka:Yleisurheilun maailmanmestaruuskilpailut 2017 Luokka:Keihäänheitto yleisurheilun maailmanmestaruuskilpailuissa
Calahorra

Calahorra on kaupunki La Riojan maakunnassa Espanjassa. Vuoden 2016 alussa Calahorran väkiluku oli 23 827. Roomalaiset valloittivat Calahorran vuonna 187 eaa., josta alkaen sillä oli merkittävä asema Rooman valtakunnan ulkorajoilla. Julius Caesar ja Augustus takasivat sille arvoaseman ja kehittivät sitä kaikin tavoin: kaupungistumisessa, taloudellisesti ja poliittisesti. Arkeologisten löytöjen perusteella on päätelty, että Calahorrassa oli sirkusareena, kylpylöitä, amfiteatteri ja muita suurten kaupunkien palveluja. Calahorrassa sijaitsi piispanistuin 300-luvulla. Vuonna 714 Afrikasta tulleet arabit valloittivat kaupungin. Vuonna 1045 kuningas Alfonso VI valtasi Calahorran ja liitti sen Kastilian kuningaskuntaan. Ebro- ja Cidacos-joet ovat tarjonneet maatalouden kehittymiselle hedelmällisen maaperän. Plaza del Rasolla pidetään vuoden jokaisena torstaina perinteiset hedelmä- ja vihannesmarkkinat. Nykyään Calahorra on yksi tärkeimmistä pohjoisen Espanjan hedelmien ja vihannesten tukkumyyjistä, sekä alueen omien tuotteiden että Valencian ja Murcian alueelta olevien tuotteiden. Toinen calahorralaisten talouden pilareista on vapaa-ajan jalkineiden valmistus. Calahorra - Catedral 13.jpg|Calahorran katederaali Santuario del Carmen-Calahorra-11433.jpg|Santuario del Carmen Crucero- Humilladero-Calahorra-11448.jpg|Crucero-Humilladero Calahorra, rollo1.JPG|"La Moza", Paseo del Mercadal == Lähteet == === Viitteet === == Aiheesta muualla == * Ayuntamiento de Calahorra Luokka:La Riojan kunnat
Tryggvi Hlinason

Tryggvi Snær Hlinason (s. 28. lokakuuta 1997 Akureyri) on islantilainen koripalloilija. Maaseudulta kotoisin oleva Tryggvi aloitti pelaajauransa kotimaassaan. Kesällä 2017 hän siirtyi tuoreeseen Espanjan mestarijoukkueeseen Valenciaan. Hän on edustanut myös Islannin nuorisomaajoukkueita ja miesten maajoukkuetta.http://www.acb.com/redaccion.php?id=132754 http://www.espn.com/nba/story/_/id/20149591/how-tryggvi-hlinason-went-7-foot- farmer-iceland-rare-nba-prospect == Lähteet == * Profiili Islannin koripalloliitto === Viitteet === == Aiheesta muualla == * Profiili FIBA Archive Luokka:Islantilaiset koripalloilijat Luokka:Vuonna 1997 syntyneet Luokka:Elävät henkilöt
Anni-Maija Koskinen

Anni-Maija "Annis" Koskinen (os. Suominen) on suomalainen näyttelijä. Hän on näytellyt teattereissa (mm. Lahden kaupunginteatteri, Kemin kaupunginteatteri, Keski-Uudenmaan teatteri, Teatteri Imatra) sekä televisio- ja elokuvatuotannoissa. Lisäksi Koskinen työskentelee ääninäyttelijänä ja laulajana. Koskinen on dubannut mm. Gisellen (Amy Adams) roolin Disney- elokuvissa Lumottu sekä Lumottu 2. Koskinen kuuluu suomalaiseen Ketunhautaintie-yhtyeeseen, jonka ovat perustaneet tauolle jääneen Seamus- bändin jäsenet vuonna 2020. Hän on kirjoittanut kappaleita bändeilleen (Ketunhautaintie, Seamus, Linnuntie, Kaisla ja Leone) sekä säveltänyt muutamia musiikkiteatteriteoksia. Anni-Maija Koskinen on valmistunut Lahden ammattikorkeakoulusta, Musiikki- ja draamainstituutista musiikkiteatterin suuntautumisvaihtoehdosta. Lisäksi hän on opiskellut pop/jazz-musiikkia Karelia-ammattikorkeakoulussa. == Filmografia == === Dubbaukset === : Pääartikkeli: Ääninäyttelijäroolit ovat omassa luettelossaan. Televisiosarjat Vuosi Nimi Rooli 2011 Virta Ensihoitaja 2022 Made in Finland Henriikka - Kairamon sihteeri Elokuvat 2021 Kontakti Minna Kovaleff Lyhytelokuvat 2021 Raja Senni 2022 Lipuntarkastaja Pirkko 2022 Yhteentörmäys Jenni 2022 Tapaus Aksa Sari Tykki == Diskografia == * Ketunhautaintie: ** Kirjastoauto, single (2023) ** Ruuhka, single (2023) ** SAMA TAHI LAIN HARI (same shit different day), single (2023) * Seamus: ** Always/Never, albumi (2013) ** Million ways to fuck up, albumi (2009) ** Sydney 5 miles, albumi (2006) * Annis: Hetkee, single (2017) * Leone: Dusk, single (2011) == Lähteet == *Suomen Musiikintekijät ry - Anni-Maija Koskinen *Helsingin freelancenäyttelijät - Anni-Maija Koskinen === Viitteet === Luokka:Suomalaiset näyttelijät Luokka:Suomalaiset ääninäyttelijät Luokka:Suomalaiset laulajat Luokka:Suomalaiset muusikot Luokka:Laulaja-lauluntekijät Luokka:Suomalaiset säveltäjät Luokka:Syntymävuosi puuttuu Luokka:Elävät henkilöt
Anthony Randolph

Anthony Erwin Randolph jr. (s. 15. heinäkuuta 1989 Würzburg, Länsi-Saksa) on yhdysvaltalainen, sittemmin myös Slovenian kansalaisuuden saanut, koripalloilija. == Pelaajaura == === Yliopisto ja NBA === Isona laitahyökkääjänä tai sentterinä pelaava Randolph pelasi kauden ajan yliopistokoripalloa Louisianan osavaltionyliopistossa, ja Golden State Warriors varasi hänet NBA:han 14. vuorolla vuoden 2008 varaustilaisuudessa. Edustettuaan Warriorsia kaksi kautta hän pelasi puoli kautta New York Knicksissä, puolitoista kautta Minnesota Timberwolvesissa ja kaksi kautta Denver Nuggetsissa.Basketball-Reference.com === Eurooppa === Kaudeksi 2014–2015 Randolph siirtyi Eurooppaan, venäläiseen Lokomotiv Kubaniin, jossa pelasi kaksi kautta. Tämän jälkeen hän siirtyi espanjalaiseen Real Madridiin jossa voitti Espanjan cup-mestaruuden vuonna 2017.Euroliiga === Maajoukkueet === Randolph kuului Yhdysvaltain miesten maajoukkueseen sen voittaessa pronssia vuoden 2015 Pan-Amerikan kisoista.Yhdysvaltain koripalloliitto Kesällä 2017 Randolph sai Slovenian kansalaisuuden, minkä myötä hän pystyi pelaamaan Slovenian maajoukkueessa syksyn EM- kilpailuissahttp://www.fiba.com/fi/eurobasket/2017/news/anthony-randolph- strengthens-slovenia-fiba-eurobasket-bid . Slovenia voitti EM-turnauksen päätteeksi Euroopan mestaruuden. == Lähteet == * Profiili Euroliiga * Anthony Randolph Stats Basketball-Reference.com * Profiili Yhdysvaltain koripalloliitto === Viitteet === == Aiheesta muualla == * Profiili FIBA Archive Luokka:Yhdysvaltalaiset koripalloilijat Luokka:Slovenialaiset koripalloilijat Luokka:Vuonna 1989 syntyneet Luokka:Elävät henkilöt
Apostolien tunnukset

Apostolien tunnukset ovat Jeesuksen opetuslapsien tunnuksia. Suomenkin kirkoissa on näitä paljon sekä yksittäisinä että kaikki apostolit sisältävinä kuvasarjoina. Tunnukset ovat syntyneet apostolista kertovan Uuden testamentin kohdan, kirkon perimätiedon tai pyhimyslegendojen pohjalta. Kaikkien apostolien yhteinen tunnus on kirja tai kirjakäärö - olihan heidän tehtävänään evankeliumin levittäminen. Pyhä Pietari: yksi tai kaksi avainta, koska Jeesus sanoi antavansa Pietarille "taivasten valtakunnan avaimet" (Matt. 16:19). Hänen tunnuksensa on lisäksi ylösalaisin käännetty latinalainen risti, koska hänen väitetään kuolleen marttyyrina ristiinnaulittuna pää alaspäin. Kukko Pietarin rinnalla muistuttaa hänen kieltäneen kolmesti tuntevansa opettajansa - Pietari huomasi langenneensa vasta kun kukko lauloi. Pyhä Andreas, Pietarin veli, kalastajien suojeluspyhimys: vinoristi (X), jollaiselle Andreas ristiinnaulittiin. Jaakob Sebedeuksen poika, Jaakob vanhempi: simpukankuori. Legendan mukaan Jaakobin ruumista laivaan vienyt hevonen pillastui ja putosi mereen - ja noustessaan sieltä se oli simpukoiden peittämä. Muita tunnuksia ovat miekka (sillä hänet teloitettin) sekä pyhiinvaeltajan varusteet sauva, vesipullo ja laukku. Filippus: risti - tavallinen latinalainen risti yhdellä tai kahdella poikkipuulla, makaava risti, T-risti tai kolmipoikkipuinen risti riippuen siitä, millaiselle hänet kerrotaan naulitun. Ristin alla voi olla kiviä, koska perimätiedon mukaan häntä kivitettiin, käärme tai lohikäärme, jollaisen Filippuksen sanotaan ajaneen pois Mars-jumalan temppelistä. Bartolomeus (Natanael), nahkurien suojeluspyhimys: veitsi ja ihmisen nahka (Armeniassa elävältä nylkemisen vuoksi). Pyhä Tuomas, rakentajien, arkkitehtien ja maanmittarien suojelija: kulmamitta, suorakulma (oli rakennustöissä Intiassa) ja sen ohella toisinaan rakennuskiviä, keihäs tai miekka (tappovälineet), joskus myös vyö, jonka Tuomas sai Neitsyt Marialta Öljymäellä, kun tämä tempaistiin taivaaseen. Jaakob Alfeuksen poika, Jaakob nuorempi: nuija tai vanutustanko kuoliaaksi lyömisen takia, joskus lisäksi saha, koska kerrotaan, että kuoltuaan hänen ruumiinsa sahattiin kappaleiksi. Juudas Jaakobin poika (Lebbeus, Taddeus): nuijapäinen keppi, karttu, toisinaan kirves, nuolet tai kivet (kuolinsyystä on erilaisia legendoja). Simon Kiivailija (Simon selootti), puunhakkaajien suojeluspyhimys: saha (sahattiin kahtia). Pyhä Paavali: miekka. Surmattiin sellaisella samassa kristittyjen vainossa, jossa Pietari ristiinnaulittiin; nimitti Jumalan sanaa Hengen miekaksi. Johannes, Jaakobin veli ja Matteus: katso Evankeliuminkirjoittajien tunnukset.Suuri symbolikirja. Toimittanut Pentti Lempiäinen. WSOY 1993, ISBN 951-0-18537-X. == Lähteet == Luokka:Kristilliset symbolit
Haven

Haven tai havens voi tarkoittaa seuraavia: == Ihmisiä == * Haven Gillespie (1888–1975), oli yhdysvaltalainen populaarimusiikin sanoittaja * Haven Moses, NFL:ssä pelaava urheilija * James Haven, yhdysvaltalainen näyttelijä ja tuottaja * Lambert van Haven (1630–1695), tanskalainen arkkitehti * Richie Havens (1941–2013), oli yhdysvaltalainen folklaulaja ja kitaristi == Paikkoja == * Haven, kaupunki Yhdysvaltojen Kansasissa * The Haven, joki Englannin Bostonin kaupungissa * Haven, kaupunki Australian Victorian osavaltiossa * Haven Mountain, 2 470 metriä korkea vuori Rossin jäähyllyn lähistöllä == Medioissa == === Kirjallisuudessa === * Haven (Radha Dastoor), Marvel Comicsin sarjakuvissa esiintyvä hahmo === Musiikissa === * Haven, englantilainen indierock-yhtye * Haven, Dark Tranquillityn viides studioalbumi vuodelta 2000 * Haven, Flookin albumi vuodelta 2005 * Haven, Haven-elokuvan ääniraita vuodelta 2006 * Haven, Kamelotin 11. studioalbumi vuodelta 2015 === Televisio ja elokuvat === * Haven, vuonna 2004 Toronton elokuvajuhlilla julkaistu elokuva * Haven, vuonna 2001 esitety yhdysvaltalainen minisarja * Haven, vuosina 2010–2015 esitetty yhdysvaltalainen televisiosarja === Pelit === * Haven: Call of the King, vuonna 2002 julkaistu seikkailupeli PlayStation 2 -alustalle * Haven: City of Violence, vuonna 2003 julkaistu d20 System -peli == Muita == * MT Haven, vuonna 1991 Genovan edustalla räjähtänyt ja uponnut raakaöljy-rahtilaiva * Haven class, Yhdysvaltain laivaston käyttämä sairaalalaivaluokka toisessa maailmansodassa
Ryan Hurst

Ryan Hurst (s. 19. kesäkuuta 1976) on yhdysvaltalainen näyttelijä. Hänet tunnetaan muun muassa Sons of Anarchy -sarjasta, jossa hän esittää Harry "Opie" Winstonia. Vuonna 2011 hän sai roolista Satellite Awards -palkinnon. == Filmografia == === Elokuvat === Vuosi Nimi Suomenkielinen nimi Rooli 1997 The Postman The Postman - tulevaisuuden sanansaattaja Eddie March 1998 Patch Adams Patch Adams Neil 1998 Saving Private Ryan Pelastakaa sotamies Ryan jääkäri Mandelsohn 2000 Rules of Engagement Kunniavelka kapteeni Hustings 2000 Remember the Titans Titaanien taistelu Gerry Bertier 2001 Perfect Lover Perfect Lover Guy 2001 Venus and Mars Venus and Mars Roberto 2002 We Were Soldiers Olimme sotilaita Ernie Savage 2002 Lone Star State of Mind Lone Star State of Mind Tinker 2004 The Ladykillers Ladykillers Lump Hudson 2008 Noble Things Noble Things Kyle Collins 2009 Chasing the Green Chasing the Green Ross Franklin 2011 Rango Rango Jedidiah (ääni) 2013 CBGB CBGB Mad Mountain === Televisio === Vuosi Nimi Suomenkielinen nimi Rooli Tietoa 1993 Saved by the Bell: The New Class Saved by the Bell: The New Class Crunch Grabowski 2 jaksoa 1994 Beverly Hills, 90210 Beverly Hills 90210 näyttelijäoppilas Jakso: "Divas" 1995 JAG Kunnian miehet Dirk Grover Jakso: "Shadow" 1995–1996 Campus Cops Campus Cops Wayne Simko 9 jaksoa 1996 Boston Common Boston Common Nikolai 2 jaksoa 1996 Wings Wings Barry Jakso: "Too Beautiful for You" 1999 L.A. Doctors L.A. Doctors Kevin Raives 2 jaksoa 2002 Touched by an Angel Enkelin kosketus Doug Jakso: "Two Sides to Every Angel" 2002 John Doe John Doe Elvis Braithwaite Jakso: "Mind Games" 2002 Taken Taken aikuinen Tom Clarke 5 jaksoa 2004 Dr. Vegas Dr. Vegas Steve Jakso: "All In" 2005 House House Sam McGinley Jakso: "The Mistake" 2005 Wanted Wanted agentti Jimmy McGloin 13 jaksoa 2005–2007 Medium Näkijä Michael Benoit 3 jaksoa 2006 Everwood Everwood Ed Carnahan Jakso: "Across the Lines" 2006 CSI Miami C.S.I. Miami etsivä Michael Lloyd Jakso: "Curse of the Coffin" 2007 Raines Raines Marko Rossi Jakso: "Pilot" 2007 Heartland Sydänmailla Mark Evans Jakso: "Pilot" 2008–2012 Sons of Anarchy Sons of Anarchy Opie Winston 54 jaksoa, päärooli 2011 Law & Order: Special Victims Unit Kova laki: Erikoisyksikkö Doug Loveless Jakso: "Bombshell" 2013 King & Maxwell King & Maxwell Edgar Roy 10 jaksoa, päärooli 2015–2017 Bates Motel Bates Motel Chick Hogan 15 jaksoa 2015 Axe Cop Axe Cop Chupacabra (ääni) Jakso: "Night Mission: The Extincter" 2016–2017 Outsiders Outsiders Lil Foster Farrell VIII 26 jaksoa 2019–2022 The Walking Dead The Walking Dead Beta 20 jaksoa == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Experimenter

Experimenter on Michael Almereydan käsikirjoittama ja ohjaama elämäkerrallinen draamaelokuva sosiaalipsykologi Stanley Milgramista ja hänen kuuluisan tottelevaisuuskokeensa aiheuttamasta kohusta vuonna 1961 ja pitkään sen jälkeenkin. Milgramia esittää Peter Sarsgaard ja hänen vaimoaan Winona Ryder. Elokuva sai ensi-iltansa Sundancen elokuvajuhlilla tammikuussa 2015. Elokuvan kertojana toimii Sarsgaardin näyttelemä Milgram, joka esiintyy useassa kohdin myös kuvassa kameraan katsoen. Tarina seuraa tiedemiehen elämää tämän kuolemaan 1984 asti, ja kertoja-Milgram kommentoi myös kuolemaansa ja sen jälkeisiä tapahtumia. ==Näyttelijät== ==Aiheesta muualla== * Luokka:Vuoden 2015 yhdysvaltalaiset elokuvat Luokka:Yhdysvaltalaiset elämäkertaelokuvat
Maahockeyn maailmanmestaruuskilpailut 2002

Maahockeyn maailmanmestaruuskilpailut 2002 olivat järjestyksessään kymmenennet maahockeyn maailmanmestaruuskilpailut. MM-lopputurnaus käytiin 24. helmikuuta – 9. maaliskuuta Malesian Kuala Lumpurissa, ja siihen osallistui 16 maajoukkuetta. Saksa voitti historiansa ensimmäisen mestaruuden voitettuaan loppuottelussa Australian 2–1. Pronssiottelussa Alankomaat voitti Etelä-Korean 1–2. Turnauksen maalikuninkuuden voitti kymmenellä osumallaan Argentiinan Jorge Lombi. == Sijoitukset == # # # # # # # # # # # # # # # # == Lähteet == Luokka:Malesian urheilutapahtumat Luokka:Vuoden 2002 urheilu Luokka:Maahockeyn maailmanmestaruuskilpailut Luokka:Kuala Lumpur
Tesche

Tesche oli erityisesti Viipurissa, Haminassa, Loviisassa ja Helsingissä 1600–1800-luvulla vaikuttanut kauppias-, teollisuus- ja laivanvarustajasuku. Suvun jäseniä: * Peter Kristianinpoika Tesche (syntynyt 1500-luvulla–1616), Viipurin linnanapteekkari, välskäri noin vuoden 1598 jälkeen, luultavasti alkujaan saksalainen ja ensimmäinen Teschen sukua Viipurissa * Hans Tesche (1656–1730), viipurilainen kauppias ja ruukinpatruuna. Vuonna 1695 Viipurin kaksi varakkaimpiin kauppiaisiin kuulunutta miestä pormestari Per Fremling ja raatimies Hans Tesche rakensivat Viipurin maalaiskuntaan rautaruukin, Huppoisten ruukin. Vuonna 1705 Fremling kuoli ja Tesche jatkoi toimintaa yksinään. * Henrik Johaninpoika Tesche (1693–1762 jälkeen), kauppias ja laivanvarustaja Haminassa ja Turussa * Jakob Johan Tesche (1697–3. joulukuuta 1758), kauppias, laivanvarustaja, teollisuusmies ja raatimies Haminassa ja Helsingissä, edellisen veljen poika * Hans Carl Tesche (1745–1814), kauppias, laivanvarustaja Loviisassa * Karl Albert von Tesche (31. maaliskuuta 1800–12. maaliskuuta 1874), kenraalimajuri Venäjän armeijassa, aateloitu 1856, edellisen veljen pojanpojanpoika * Karl Alexander Joachim Tesche (3. toukokuuta 1823–17. toukokuuta 1901), kenraalimajuri Venäjän armeijassa == Lähteet == === Viitteet === Luokka:Suomalaiset suvut